12 F. G. K R I E G E R 



Domesticae vitae annus sequens fuit memorabilis , quippe quo uxorem 

 duxerit, viduam viri amplissimi CALKOEN, e gente IJsseldykiana. 



Per 25 annos in dilectis sibi studiis excolendis eorumque fructibus cum 

 stndiosa iuventute communicandis versatiis , eum se REINWARDTIUS praestitit, 

 qualem fore iam ante cives eius iudicaverant ; nee quidquam magis sibi 

 cordi esse ostendebat, quam ut cives academicos ad eandem studiorum 

 alacritatem excitaret, qua ipse fervebat. 



Hoc autem potissimum loco oboritur quaestio, iam vivo REINWARDTIO 

 agitata, qui fiat, ut ipse de Indiarum Orientalium historia naturali nihil 

 publici iuris fecerit? Si nobiscum reputamus quid REINWARDTIO publice 

 iuris facere potuisset, quum per sex annos in Java insula moratus esset, 

 ubi diversas et quam maxime frugiferas disquisitiones instituerat, et quan- 

 topere rerum naturalium scientiam augere atque promovere valuisset, si 

 memoriae prodere harum inquisitionum fructus statuisset, ab ipso haec 

 esse praetermissa profecto est quod vehementer doleamus. Quicumque 

 vero altum illud silentium inertiae cuidam tribueret, eo ipso profiteri vide- 

 retur se, et summi laboriosique viri ingenium ignorare et ea praecipue 

 onmia, quibus de Academia nostra deque litteris universis egregie est 

 meritus. 



Solvitur autem ilia quaestio, ubi REINWARDTIUM nobis multifariis maximis- 

 que negotiis occupatum animo proponimus , quibus impediebatur quominus 

 continenter et sedulo congestam illam materiem disponeret. 



Anno 1833 festo illo, quern et hodie celebramus, die ex hoc amplis- 

 simo dicendi loco orationem habuit //de Geologiae ortu et progressu" quae 

 baud minus ac superiores , quas habuit orationes , denuo documentum prae- 

 buit, quantopere in lingua qua utebatur regnaret, quamque perspecta ha- 

 beret atque cognita quaecumque ad naturae studium ac disciplinam per- 

 tinent. 



Aderat denique tempus , quo honorificum debitumque sibi otium ex labo- 

 riosissima vita REINWARDTIUS nancisceretur et mense lulio anni 1845 rude 

 donatus est. 



Ad senectutem provecto REINWARDTIO hoc sine dubio gratum iucundum- 

 que debuit accidere , quod , adproperante die , quo quinquaginta annis 

 ante munus academicum obierat, amici fautoresque statuissent ei insigne 



